
Martinus Luther allen frumen 
Chriſten / Snad vnd frie⸗ 
de ynn Chriſto. 


C CG ift itʒt newlich ein buchlin 
vnter Hertzog Georgen zu Sachſen namen 
ausgangen / darynn ich werde angegriffen eines 
brieffs halben / ſo ich ſol haben geſehrieben an den 
wirdigen hochgelerten Doctor Wencelaus Linck / 
prediger zu Nurmberg / Vnd iſt war / das mich des 
ſelbigen brieffs halben genanter fuͤrſt Hertzog Ge 
orge / ſchrifftlich erſucht hat vnd wie ſein gedrůck⸗ 
tes buͤchlin zeigt / gleich mit ſtoltzen pochen vnd 
trotzen folches gefoddert / Darauff ich geanwors 
tet / wie folget. 


Dem durchleuchtigen hochge⸗ 
pornen fuͤrſten vnd herrn / herr Georgen Lie 
tzogen zu Sachſen / Candgranen vnn Ze 
ringen / vnd Marggrauen zu Meiſſen / 
muneeinem gnedigen herrn. 


Made vnd friede ynn 
BcChriſto. Ich hab E. F. G.ſchrifft 
„empfangen / darynn E. F. G. von 
LES mir begert einer zeddel odder ab» 
au ſchrifft halben antwort / ob ich ſol⸗ 
cher ſchrifft mir bewuſt ſey / Vnd 

d occhs / als muͤſte ich / gleich dem ge 
geſten verpflichten odder gefangenen hie ʒu ge⸗ 
. | A ij warten 


warten ſitzen / Darauff iſt mein kuͤrtz antwort / 
Nach dem E. F. G. wol weis / meine hohe gedult/ 
ſo ich bisher getragen habe / vber die vorrede auffs 
neweteſtament des Emſers / vnd auff die antwort 
meiner hertzlichen demütigen ſchrifft / begegnet / 
Ott wil ich noch dis mal auch gedult haben vier 
dieſem ſtuͤcke / angeſehen E. F. G. groſſe vnd ſchwe⸗ 
re anfechtungen / Vnd bitte gantz demuͤtig / E. F. 
G. wolten mich mit ſolchen zedeln odder abfebriff? 
ten vnnerſucht laſſen / Es wird ſich on zweinel E. 
F. G. bey denen / ſo ſolche zeddel haben zugericht 
vnd gereicht (auch wol on des Cuthers zuthun) 
wol wiſſen zu erkunden / wes ſolche ſchrifft ſey / 
welche E. F. G. mehr denn ich verwand odder 
zugethan / Nichts herters wil ich auff dis mal wid 
der ſolche frume leute geſchrieben haben / Denn zu 
erbarmen vnd zu bitten fur E. F. G. anfechtung / 
were ich Chriſtlich geneigt / wo es E. F. G. leyden 
kuͤndte. Die mit Gott befolhen / Amen / Zu Wit⸗ 
temberg / Sonnabends des letzten Octobris. 


1. Se 2. 8. — 
E. F. G. 
Williger Martinus 
Luther. SEET 


Vnd hette warlich auch gehoffet / Er ſolte ſich 
an ſolcher guͤtiger / demuͤtiger antwort laſſen ben ` 


gen / Weil er aber nicht rugen kan / vnd ſeiner boͤſen 


anfechtung ſchlecht nichts widderſtehen wil / bit⸗ 
te ich gantz freundlich ein iglichs frumes hertz / 
wolte mich nicht verdenckẽ / ob ich meine notturfft 
rede / ſondern anſehen meine not / dahin mich der 

e pPuyruͤgige 


vnruͤgige man dringet vnd treibet / Denn das weis 
Gott / das ich hertzog Georgens gerne verſchonet 
hette / nicht alleine ſeiner eigen ruge vnd friedens 
halben / ſondern auch des gantzen loͤblichẽ hauſes 
zu Sachſen / Darumb hab ich auch bisher auff 
die ſchendliche vnchriſtliche vorrede des newen tes 
ſtaments / darnach auff fein vnfuͤrſtlich vnd vert 
ſchickte antwort auff mein hertzlich demuͤtigs 
ſchreiben / nichts geantwortet / ſondern mit hoher 
gedult em mich gefreffen / das nicht bey vnſern 
nachkomen / dem loͤblichen hauſe zu Sachſen ein 
ſchimpff bliebe / Eben ſo hette ich auch auff die ne⸗ 
heſten erſuchung meines brieffs halben / hm wol 
mit einer folcben antwort vber die ſehnauſſen zu 
hawen gewuſt / das yhm die luſt folcber ſuchung 
ſolt gebüffet worden ſein / wo ich nicht ſeiner hette 
wollen verfibonen. "fe 
Wolan / die ſchuld iſt nicht mein / Ein igliche 

ſihet / das Hertzog George to haben wil / So las 
her gehen / Gott walts. Erſtlich klagt er / das 
ich nicht habe richtig wollen antworten / Ja odder 
Nein ſagen / ſo er doch nichts denn die warheit ge⸗ 
ſucht habe rc, Da antworte ich / Was er fur not 
odder recht hat / ſolche warheit zu erforfeben / wil 
ich hernach wol anzeigen. Ich weis aber noch heu 
tiges tages nicht anders / denn / ſo ich glimpff lich 
vnd gütig antwort auff ſolchs forſchen folt geben / 
das mir geburt / widder Ja noch Nein zu ſagen / 
Welchs ſeine vernunfft / ſo ſie auſſer der anfechtung 
were / ſich wol ſelbs hette wiſſen zu berichte / Denn 
ſintemal dis eine heimliche febrifft fein ſol / an eine 
einige perſon geſchrieben / nicht durch den druck 
A mg offentlich 


offentlich ausgangen / noch vnter viel lente geſchi⸗ 
cket (wie er mich mit der vnwarheit zeihet) vnd ich 
den heubtbrieff noch deſſelbigẽ abſchrifft bey mir 
nicht habe noch hatte / wie ſolt mirs angeſtanden 
Haben‘ ia wie wolt mein gewiſſen beſtanden ſein / 
wo ich Ja odder Nein hette geſchloſſen yn ſolcher 
ſachen / da ich ſelbs widder Ja noch Nein gewis 
war noch ſchlieſſen kuͤndte. | 


Denn wo ich des brieffes verleugnet vnd Nein 
geſagt hette / moͤcht man mich villeicht mit der 
handſchrifft vnd ſiegel vberzeuget haben / Dette 
ich aber Ja dazu geſagt / Vnd der brieff durch viel 
hende gelauffen / da zubeſorgen / er moͤcht gebef 
ſert odder geendert ſein (wie es denn wol auch mei 
nen gedruͤckten büchern geſchicht) ſo were ich aber 
mal fein angelauffen / Darumb hab ichs / glimpff 
lich zu handeln / fur das beſte angeſehen / ſo ich 
yhn zu den frumen leuten weiſete / die yhm ſolche 
ſchrifft hetten gereicht vnd zugericht / bey welchen 
es yhm fuͤrſtlicher vnd vernuͤnfftiger angeſtanden 
were / vnd er auch ſchuͤldig war / zu erkunden / Und 
nicht von mir foddern / des er keinen fug noch 
recht hatte zu foddern / dazu auch billich ſich ver⸗ 
mutet babe ſolt / das er ein vnmuͤglich ding / ſehwei 
ge des vnbillichen / von mir foddern wuͤrde. 


Nu aber mein gütiger glimpff vmb ſonſt iſt / 
vnd fol vnd mus pochens gelten / TO ſage ich 
itzt / ich molt zehen gulden darumb geben / das 
Hertzog George meine handſchrifft vnd ſiegel be⸗ 
komen hette / ſo wolten wir ein feines ſpiel fur diefer 
faſt nacht haben angericht / Aber was ſol vier 

SZ | | HUT 


thun? der heubtbrieff ift nicht da (hoͤre ich ſagen) 
Vnd der vnruͤgige man feret heraus / gruͤndet ſich 
auff ſolche ſchrifft / welcher doch / widder ich noch 
er ſelbs gewis iſt noch gewis ſein kan / deutet vnd 
tregt den felbigen ſpielen / ſich damit zu ſchmuͤcken 
vnd mich damit zu ſchenden vnd zunervnglimp? 
ffen. Wie gar fein vnd loͤblich hette es einem klu⸗ 
gen fürften angeſtanden / das er nieht ſo leichtfer⸗ 
tiglich heraus fuͤre mit vngewiſſen ſchrifften / ſen⸗ 
dern ſich alfo bedacht / Der brieff iſt vngewis vnd 
eines heimlichen brieffes abſchrifft / las ahn faren / 
Was kanſtu daraus machen ? e 


Ich weis treff liche leute / fo bisher Mertze g 
Georgen des fürftlicben buͤndnis odder auffihus 
gantz vnſchuͤldig gehalten / itzt anfahen zu zweluc⸗ 
len / vnd mit argwahn werden angefochten / Dar! 
umb das er fo engſtlich vnd genaw ſich | ucht zu 
ſchmuͤcken / auch vnnoͤtiger vnbillieher weiſe / Vnd 
wenns nicht verpotẽ were / nach arg ahn zu vrtei⸗ 
len / were mir faſt auch alſo / Denn ſchuͤldiger ge⸗ 
wiſſen art iſt / neben andern / aueh dieſe / das ſie mit 
allzu vleiſſigem vnd allzu hohen vnnoͤtigem ent⸗ 
ſchuͤldigen ſich ſelbs zu verrhaten pflegen / Da her 
anch das ſprichwort kompt / ſo man von ſolchen 
entſchuͤldigern ſpricht / Ey wie weis bornet er ſich / 
Ey borne dich nicht zu helle. Froͤliche ſichet gerwi⸗ 
Gen laſſens bey einfeltiger vnd noͤtiger entſchuͤldi⸗ 
gung bleiben / Aber das las ich Gott befolhen ſein / 

er wirds wol finden. Verdacht vnd argwahn 
dazu fein ſelbs gewiſſen las ich machen / was ſie 
machen. dr: | 

So denn nu Hertzog George ſolche ab aile 
| dafur 


— 


dafur helt en feinem ſynn / vnd De durch den druck / 
als die meine / aus leſſet / So wil ich der ſachẽ thun 
nach der lere Chriſti / da er ſpricht em Euangelio / 
Ex verbis tuis iuſtificaberis / et ex verbis tuis con⸗ 
demnaberis. Vnd abermal / Ex oretuo iudico te ſer⸗ 
ue nequam. Dem nach / ſo neme ich mich dieſes 
brieffes hinfurt an / als des meinen / Doch mit ſol⸗ 
cher maſſe vnd vnterſcheid / das ich mein gewiſſen 
wil bewaret haben / als das fur Gott nicht kan ger 
wis ſein / das ſolcher brieff mein ſey / weil der heubt 
brieff nicht fur handen iſt / Sondern auff Der 
tzog Georgens duͤnckel vnd wahn gründe ich 
mich / Das / weil er dafur helt / Er ſey mein / ſo pen? 
ne vnd nemme ich yhn fur den meinen an / vnd nicht 
weiter / Denn es ſol dieſer handel nicht auff mei⸗ 
nem gewiſſen noch bekentnis / ſondern auff Her⸗ 
tzog Georgens duͤnckel vnd wahn gegruͤndet ſein. 


Hieraus folget nu / ſo dieſer brieff / nach Lien 
tzog Georgens meinung / mein iſt / das freilich ge⸗ 
nanter Dertʒog George dafur halten fol vnd mus / 
Er habe das meine bey ſich / wider meinẽ wiſſen vñ 
willen / vñ ſol vnd mus billich ein gewiſſen haben / 
male fidei / Denn wer hat hertzog Georgen die ma⸗ 
cht gegebẽ / das er frembdes gut bey ſich helt / wid 
der wiſſen vnd willen des / ſo der herr dazu iſt? Ja / 
wer hat yhm die macht gegebẽ / ſolch frembd gut / 
nicht allein bey ſich zu haltẽ / welchs noch zu leiden 
were / ſondern auch damit zu handeln vnd gebaren 
mit freuel vnd gewalt / als mit dem ſeinen / nach ob 
lem mutwillen / zu vnuberwindlichem ſchaden vnd 
nachteil feines herrn odder befitzers/ Denn er leſſt 
dieſen geſtolen / geraubten vnd gefangen Ku 

Ze EE durch 


duech den druck ausgehen / mich damit zu vnter 
drucken / vnd ſich zu erheben. Ich mus ein gleich? 
nis geben / das ers verſtehe. 


Wenn ich einen brieff hette aus Hertzog Ger 
orgen Cantzeley bekomen / widder feinen wiſſen 
vnd willen / vnd handelte damit widder ſein ehre 
vnd glimpff / wie ſolte yhm das ſo hertzlich gefal⸗ 
len? Vnd wenn er mir viel gnaden geſtattet / ſo 
mocht er mir ſolchẽ brieff villeicht heimlich laſſen / 

aber damit oder nichts drauff handeln / Den kopff 
muͤſte ich ſonſt verlieren / wenn der hals gleich eitel 
eiſen vnd ſtal were. Odder wenn ich tauſent guldẽ 
einem Fanffinan ynne hette / widder feinen wiſſen 
vnd willen / vnd bekennet daſſelbige nicht allein 
ſondern pochet vnd trotzet darauff / hn damit vnn 
grund zunerderben. Cas bie Dertzog Georgen 
ſelbs vrteilen / was ein ſolcher wol verdienet hette. 
Ja brieffe ſind nicht guͤter? Cieber / wie wenn es 
Gs begebe/dasmir odderdiraneim brieffe mebr 
denn an tauſent gulden gelegen were? Solt nicht 
ſolcher brieff ſo werd vnd lieb ſein als tauſent gul⸗ 
Gg Dieb iſt ein dieb / er ſey gelt dieb odder brieffe 

dieb. | 
Nn ſtehe ich Doctor Martinus Luther auff 
Hertzog Georgen duͤnckel vnd gewiſſen / ruffe vnd 
klage offentlich fur aller welt / Das der ſelbige 
Hertzog George meinen brieff ynne hat / widder 
meinen wiſſen vnd willen (welches ich dennoch 
wol leyden mocht / wenn er ia ſo groſſe luſt hat zu 
heimlichen frembden brieffen) dazu damit offent⸗ 
lich vnd freuelich gebaret ſeines willens / zu vnter⸗ 
druͤcken mein glimpff vnd ehre / Denn ch kan D 
2 NZ? 


des leichtlich ſelbsſwol bereden / das Doctor Lu 
ther von Gottes gnaden wol ſo viel deudſchs vnd 
lateiniſch ſchreiben kan / wo er wolte Mertzog Ge 
orgen ſeiner brieffe einen zukomen laſſen / das er die 
vberſchrifft wuͤrde vnd kuͤndte an Dertzog Geore 
gen ſtellen / vnd dem ſelbigen ſolchen brieff zu eis 
gen / macht geben zu haben vnd offentlich zu ge⸗ 
brauchen / vnd nicht dafur einem andern / als D. 
Wencel Eincken / zu ſchreiben odder zu fertigen / 
Denn H. G. bekennet ſelbs vnn feinen ſchrifften / 
Solcher brieff ſey Wencelao Lincken / vnd nicht 
Hertzog Georgen zu geſchrieben. Das mus ich 
alſo verſtehen / als ſpreche er / Ich Dertzog Beors 
ge habe Martinus Luthers brieff / der mir nicht ger 
hoͤrt noch geburt / wider feinen wiſſen vnd willen / 
ſondern gebört Wencelao Lincken / vnd handele 
doch offentlich damit widder ſie beyde. Ey danck 
habt / lieber herr. 


Hie ſihe nu / den rechten richter Jheſum Chr 
ſtum / vnd was ein menſch thut / ſo yn anfechtungẽ 
ligt vnd widder Chriſtum tobet / Die findet ſichs / 
das meine zornigen iunckern / ſo die Chriſtlichẽ kir⸗ 
chen ſchuͤtzen vnd die ketzer vertreyben / den glaw⸗ 
ben vertey dingen / wenn pe lange fechten vnd Go 
chen / alſd herunter fallen vnd daumeln / das not 
were / man fuͤret fie zur ſchulen / vnd leret fie die zer 
en gebot / da Gott ſpricht / Du ſolt nicht ſtelen. 

as heiſſt ( mein ich fein angelauffen an den Tele 
des ergernis. Wo find hie die hochgelerten des 
rechts vnd der ſchrifft geweſen / die yhrem herrn 
(wie ſie fur yhren reichen ſold / zu thun ſchuldig 
ſind) hetten geraten / ſich anders enn dieſer ſachen 
zu halten? 


zu halten? Vnd laſſen yhn epp ſolchen ſchimpff 


allen. 

f Alſo ſolte aber Dertzog George gethan haben / 
wenn er fürftlich vnd weislich hette wollen thun / 
Die geſellen / ſo yhm dieſen meinen brieff brach? 
ten / vnd reitztẽ widder mich / ſolt er mit fuͤrſtlichem 
ernſt angefaren haben / vnd geſagt / Was bringt 
yhr daher? Wo fur haltet ybr mich ? Woltet yhr 
mich fo yn einen ſchimpff fuͤren das ich mit fremb⸗ 
den brieffen vmbgehe / darauff handeln vnd nar⸗ 
ren ſolt? Wenn ichs gleich vmb des Muͤnchs wil⸗ 
len nicht wolt laſſen / ſo wolt ich doch vmb Gottes 
willen mit ſolchen brieffen vnuerworren ſein / weil 
er gebeut / Man fol nicht ſtelen noch geſtolen gut 
ynne haben. Das were eine fuͤrſtliche vnd adeliche 
tugent geweſt / Dauon Salomon ſpricht / Ein 
fuͤrſt / der auff dem ſtuel des rechten ſitzt / vertreibet 
alles vnrecht mit feinem anblick. 


Odder wenn er ia fo luſtern fein wolt / mit fremb 
den heimlichen brieffen vmbzugehen / ſolt er die ſel⸗ 
bigen heimlich bey ſich behalten / vnd nicht offent⸗ 
lich erfur thun / vnd darauff handeln Denn was 
heimlich iſt / ſol man heimlich laſſen bleiben / bis 
yhm befolhen werde odder recht gewinne / daſſel⸗ 
bige offenbar zu machen. Es iſt gar gros vnter 
ſcheid / vnter einem heimlichen vnd offentlichem / 
vnter einem frembden vnd eigenen brieffe / Ja kein 
groſſer brieffefelfeber iſt auff erden / denn wer einen 
heimlichen brieff / widder wiſſen vnd willen ſeines 
herrn / offenbar odder einen frembden zu eigen ma⸗ 
chet / Der verfelſchet nicht / vier odder funff wort 
drynnen / ſondern den gantzen brieff / das es bin’ 
9 DN o furt 


—— — = E R - — —— — — = — SE e = 
— = — — — — ze — u — nn -- — 
— — — —— e ——ů— — e EE = _ In Se — 
ee > = = ee mn — — ————— = 
— = — — —ͤ— — ung ei 
. 


furt nicht mehr der felbige brieff iſt / noch heiſſen 
noch ſein kan / weil damit die geſtalt vnd art des 
gantzen brieffes / vnd die meinung des ſchreibers 
aller ding verkeret vnd geendert iſt / Vnd wird yhm 
das ſeine mit gewalt genomen vnd offentlich ge⸗ 
raubt / vnd zu ſchanden gemacht / wie auch die kei⸗ 
ſerlichen rechte leren. 


Darumb ſchreibt auch S. Mieronymus von 
ſolchen heimlichen brieffen / die vhm auch geſtolen 
waren / das ſie fur nichtige brieffe zu halten ſind / 
Vnd ob ſchon auch leſterwort darynnen ſtuͤnden / 
(ſpricht er) ſollen es dennoch nicht fur leſterwort 
an zunemen ſein / Vnd was find heimliche rede vnd 
brieffe anders / denn eitel bloſſe gedanckẽ / die noch 
nicht an tag komen ſind / dazu villeicht an tag auch 
nicht komen ſollen. Lieber / es gehoͤren klůger leu 
te zu heimlichen brieffen / denn Hertzog George iſt 
mit ſeinen Zibitern vnd Doegitern. Mir find auch 
wol etwa heimliche brieffe meiner feinde / beide mit 
ſiegel vnd handſchrifft zu komen / Damit ich ybn 


wol hett wollen die welt zu enge machen / wenn ich 


Hertzog Georgen exempel wolt gefolget haben / 
Aber ich lies ſie heimlich bleiben / vnd verachtet ſie 
oder zureis ſie / on das ich die warnung guter freun 
de an nam. Ich ſchreibe auch heimliche brieffe / 
Aber alzeit mit der bedacht / das fie der teuffel (fd 
mir enn alle wege nachſtellet) moͤcht verraten vnd 
offenbaren / Darumb behalte ich mir einen hinder⸗ 
halt / wenn ſie ia geoffenbaret wuͤrden / damit ich 
den teuffel auffs narrẽ ſeyl fure / das er ſich ſelbs yn 
feiner klugheit betungen mus / Es heiſſt / Puͤtt dich 
fur des Luthers heimlichen brieffen / fie ſticken vol 

| fufeifen 


Bun vnd ſtricke / Wers nicht glewbt / der ver; 
uch s. 


Aber was thut mein lieber herr Mertzog Ger 
orge? Er nimpt nicht allein mein heimliche geſto⸗ 
lene brieffe an / die yhm nicht gepüren zu haben / 
welches ich noch leyden kuͤnde / Sondern poltert 
vnd ſtoltzet daher / vnd foddert fie von mir felbs/ 
vnd wil bey mir ein herr vber meine heimliche brie⸗ 
ffe ſein / ſo er doch nicht ein hellers werd vber mich 
leiblich herrſcht / gerade als hette er recht vñ macht 
zuſehens zu rauben das meine / vnd mich zu zwin⸗ 
gen / ynn ſolch ſein reubiſch foddern zu willigen / 
Dran nicht benuget / vberrumpelt er den loͤblichen 
frumen Kuͤrfuͤrſten zu Sachſen / wil durch den ſel⸗ 
bigen / ſchier als durch ſeinen armen knecht / ſein reu 
biſch foddern an mir ausrichten / als ſeſſe der Kuͤr⸗ 
fuͤrſt da zur froͤn vnd dienſt / das er Hertzog Geor⸗ 
gen meine geſtolen brieffe foddern vnd rauben hel⸗ 
Gen muͤſte / Vnd das des freuelen vbermuts ia keine 
maſſe ſey / feret er vber die feinen herrn des Rats zu 
Nurmberg / auch faſt ſchier als ein keiſer vber ſeine 
armen vnterthanen / grobbelt / ſucht vnd foddert 
die handſchrifft durch fie von Doctor Wencelao 
Eincken / ſo doch widder Nurmberg noch Wence⸗ 
laus feine vnterthan ſind / ſchweige denn / das fie 
ſolten feinen ausgeſchiekten dieben vnd reubern for 
derlich zu ſein / ſich ſchuͤldig erkennen. | 


Wo wil doch der vnrügige man zu letzt bin’ 
aus / mit ſolchem Moabitiſſchen ftoltz vnd bob» 
mut / der ſich vnterwindet ſo gewaltig zu ſein auff 
erdẽ / das niemand / auch ſeiner feinde keiner / heim⸗ 

lich von ahm reden / ſchreiben odder gedencken (oh 
le / es gefalle vhm denn / Ja das muͤſte man am 
beſtellen / bald noch fur eſſens. Ich weis wol / das 
er Hertzog zu Sachſen / Eandgrane enn Duͤrin⸗ 
gen / vnd Marggraue zu Meiſſen iſt / Vnd fur war⸗ 
Gott hat yhm ein fein land vnd ſchoͤne herrſchafft 
gegeben / vnd doch leyder / wie Salomon ſagt / Iſt 
vhm nicht gegeben / das ers mit genuͤge vnd ruge 
ſeines hertzen brauchen kuͤnde. Das er aber Der 
tzog vber frembde brieffe / Candgraue vber heimli⸗ 
che rede / vnd Marggraue vber gedancken ſolt ſein / 
das werde ich / ob Gott wil / dis iar nicht glewben 
noch leyden / Vnd ob er (o grob vnd thuͤrſtig fein 
wolt / das er durch den Kuͤrfuͤrſten / als durch mit’ 
tel odder knecht / vber mich hirſchen wolt / ſo wil 
ichs aber nicht haben noch bewilligen / Denn ich 
wil Hertzog Georgen nicht zum herrn haben od⸗ 
der billichen / ehe denn Gott yhn mir zum herrn 
macht vnd ſetzt / Er iſt mein abgeſagter feind / des 
ſol er ſieh gegen mir auch halten / alſd wil ich auch 
fein gewarten / wie wol ieh fein feind nicht bin / ſon⸗ 
dern auch hertzlich vnd demuͤtiglich gnade geſucht 
vnd gebeten habe / vnd alles gut gewuͤnd ſcht. Hat 
er nu etwas widder mich / So ſol mein landsfuͤrſt 
richter ſetzen / Vnd er mit ſeinen hochgelerten ver⸗ 
klage mich auffs ſcherffeſt vnd beſte er kan / Wer 
de ich mich nieht verantworten / ſo bitte ich vmb kei 
ne gnade. Aber ich rathe es yhm nicht / Ja das für 
let er auch wol / das er mit recht nicht viel gewin⸗ 
nen wuͤrde / darumb wil er mit freuel vnd gewalt 
zu mir einbrechen. | 


Vnd was wolt Y. G. daraus machen ⸗ 2 a 
er ick 


ich noch heute odder morgen heimlich mit eim gu» 
ten freunde redet oder zu yhm ſchriebe / wie ich HY. 
Georgen entſchuͤldigung fur nichts hielte / ſondern 
dechte ſchlechts / er were des furgenomen fuͤrſten 
auffrhurs ſchuͤldig / vnd alle ſtuͤcke anzeigt von 
wort zu wort / wie fie ym geftolen brieffe ſtehen? 
Was wolt er mir von rechts wegen darumb thun? 
Ich hette ( ſpreche ſein Doeg) ſeine ehre vñ glimpff 
geſchendet / Wo da mein ſchoͤnes lieb ? Der brieff 
were ia heimlich / Die rede were heimlich / Die ge⸗ 
dancken weren heimlich / De occultis non iudicat 
Eccleſia / multo minus indicat de eiſdem Magiſtra 
tus. Wie kan denn ſein ehre vnd glimpff genomen 
werden / ſo keine offentliche rede / ſchrifft / zeuge od⸗ 
der vrteil / gehabt mag werden € Odder fol man 
die hofeſchrantzen zu Dreſen noch leren / was da 
heiſſe / ehre vnd glimpff nehmen? Sie ſollen mir 
heimliche ſachen vngericht laſſen / vnd des keinen 
danck dazu haben. Ja ich hette gleich wol / heim 
lich meinem neheſten damit affterredet. Ey es 
ber / da laſſe Gott vnd mein gewiſſen richter ſein / ob 
ich wol odder vbel dran thu / Da gebuͤrt dir nichts 
zu wiſſen noch zu richten. Machte aber Dertzog 
George ſolche heimliche brieffe offenbar / ſo (pre 
che ich / Er habes yhm / Er ſchendet ſich ſelbs da 
en vnd laſſe mich vngeſchendet mit feinem offen» 
baren. | 


Ja / wie wenn ich gleich yn offentlieher ſchrifft 
hette durch den druck laſſen ausgehen / das ich DD. 
Georgen fur einen groſſen narren hielte / vnd vnan⸗ 
geſehen ſeine entſchuͤldigung / dennoch als meinem 
feinde nicht gleubete / das er an dem aufftuͤriſchem 

buͤndnis vnſchuldig were. Was were yhm denn? 
Wo mit wolt er mich zwingen / das ich vhm glew⸗ 
ben muͤſte? Sonderlich to er nicht ein Gott vber 
mein hertz / noch herr vber meine zungen vnd fed⸗ 
dern / ſondern mein feind iſt / Es muͤſte mir ein ſel⸗ 
tzams newes recht ſein / da mich mein feind yhm zu 
glewben ʒwingen moͤchte / Wie mus ich thun / da 
er ſo ſchendlich ynn der vorrhede des newen Teſta⸗ 
ments / vnd ynn ſeiner antwort / auff mich leſtert / 
mehr zur ewiger ſchande dem loͤblichen hauſe zu 
Sachſen / denn mir!? Were ich fein oberherr / Er 
wuͤrde es villeicht laſſen / Aber nu er mein feind iſt / 
mus ichs von yhm leiden / Aber hie / da ich yhm 
nicht glewobe / wil er zoͤrnen vnd toben / darumb / 
das er denckt / er ſey mein herr / ia des Kuͤrfuͤrſten 
herr dazu / Vnd kan ſich nicht beſynnen / das er ni⸗ 
cht herr / ſondern feind ſey / vnd nicht ſolt herrli⸗ 
cher / ſondern feindlicher maſſe vnd geſtalt hierynn 
handeln. 


Wolan / es ſey dauon gnug / wir wollen zur ſa⸗ 
chen greiffen / vnd endlich ſchlieſſen / Iſt der brieff 
an D. Wencelaum nicht mein / ſo iſts ein ertichter / 
falſcher / erlogener brieff / der mir on ſchaden ſein 
ſol / Iſt er aber mein / wie ich droben auff Dertzog 
Georgen bekentnis vnd that hab angenomen / So 
iſt an Hertzog Georgen mein ernſtlich foddern / 
von meinen wegen / Aber von Gottes wegen / ſein 
ernſtes geſtrenges gebot / das er genanten brieff / 
ſampt allen exemplaren / ſo dauon abgeſchrieben 
odder gedruͤckt ſind / bey einer tod ſunde / vnd verluſt 
Goͤttlicher gnaden vnd ſeiner ſeligkeit / mir odder 
D. Wencelao / widder heimſtelle / als ein geſtolen 

vnd geraubt gut / feinem rechten herrn vnd beſi⸗ 
tzern / vnd alſo mit thetlicher voller erſtattung den 
brieff widder heimlich mache / vnd dahin lege / da 
er yhn genohmen hat / Denn da ſtehet Gottes ger 
bot / Du ſolt nicht ſtelen. Welchem H. G. ia fd 
wol vnterthan fein mus / als andere menſchen. 
Vnd er weis ia wol / das er ſolchen brieff / als vn⸗ 
ſer gelt vnd gut / widder vnſer wiſſen vnd willen / 
eme hat / lauts feiner eigen bekentnis / vnd dieſer 
meiner offentlichen ſchrifft. Daneben auch vns 
beyden erſtattung thu / vnſer beraubten ehre vnd 
glimpff / vnd ander ſchadens vnd nachteil / ſo vns 
durch yhn / aus ſolcher vnſers brieffes freuelicher 
offenbarung / entſtanden iſt / Vnd vns ſolchs / wie 
eim Chriſten gebuͤrt / vmb vergebung abbitte / Mat 
thei. 5. Wenn du dein opffer zum altar bringeſt / vñ 
wirſt daſelbs ynnen ⁊c. 


Do it ſolcher laſſt wollen wir Mertzog Georgen 
gewiſſen beſchweret haben / Nicht wir / die keine 
gewalt vber yhn haben / ſondern Gottes gebot / 
(wie alle welt weis) zwingt vnd foddert ſolches 
von Hertzog Georgen / Wird er das verachten / 
fo ſehe er zu / wen er verachtet / Vnd die pfarher 08% 
der beichtuater muͤgen ſich auch wol furſehen / das 
fie yon nicht abſoluiern noch das Sacrament reis 
chen / auff das ſie nicht teilhafftig ſich machen ſol⸗ 
cher ſunden widder Gottes gebot / Er ſelbs auch 
nicht bete noch opffere / Er habe denn zunor dem 
gebot Gottes vnd dem Euangelio Matthei. 5. itzt 
angezeigt / gnug gethan / Wir woͤllen entſchuͤldigt 
ſein / wir habens angezeigt vnd das vnſer gethan / 
Wird ſie es helffen / das wir ketzer odder geringe 

geachtet find / das ſol ahr gewiſſen mit der zeit wol 


fuͤlen / Vnd die erfarung ſols klar machen / welchs 
teils / bann odder excommunicatio am ſterckeſten 


ſey / Obs der ſey / der Gottes gebot fellet vnd da 


durch treibet / odder die / fo menſchen trerome on 
Gottes wort fellen / Denn wir ſind auch vnter 


dem wort / Neheſter / begriffen / das wiſſen wir. 


Des gleichen wollen wir beſchweret / das iſt / 
ſolch Gottes gebot angezeigt haben / allen ſeinen 
Gerben vnd dienern / fo zu ſolchem brieffe geraten 
geholffen vnd gedienet haben / Vnd vermanen ſie / 
das ſie keinen ſchertz hieraus machen / Denn ob 
wir wol keine oͤberkeit noch gewalt vber ſie haben / 
ſo zeigen wir doch / als die neheſtẽ / den an / der vber 
ſie iſt / vnd ſolchs von yhn foddert / durch fein ge⸗ 
bot / das da ſagt / Du ſolt nicht ſtelen. Aus wel⸗ 
ches gebots krafft / wir vnſern geſtolen brieff wid⸗ 
der foddern / Sie muͤgen auch zu ſehen / das fie 
nicht ſich betriegen laſſen / durch vnnuͤtze kleffer / 
die villeicht ſagen wuͤrden / Man koͤnne einem ver⸗ 
dampten ketzer nicht vnrecht thun / Denn ob ſchon 
ich ein verdampter ketzer were / ſo wil Gottes gebot 
vnnerdampt ſein / So iſt auch Doctor Wencelaus 
noch nicht mit namen verdampt odder verurteilet / 
welchem dieſer brieff furnemlich zuſtehet / Auch 
ſo bin ich auff dem Reichstage zu Speyr / darch 
ein offentlichs Keiſerlichs Reichs Decret / widder⸗ 
umb befreihet odder zum wenigſten befriſtet / das 
man mich nicht kan einen ketzer ſchelten / weil da 
ſelbs beſchloſſen iſt von allen eintrechtiglich / das 
ein iglicher ſolle vnd muͤge glewben / wie ers wiſſe 
gegen Gott vnd Keiſerlicher Maieſtet an, 

ten / Vnd ich billich daraus als die vngehorſamen 
dem Reich vnd auffrbürifcben beklagen moͤchte / 
alle die / fo mich einen ketzer ſehelten / Dat das 
gebot zu Worms gegoltẽ / da ich verdampt ward / 
on bewilligung der beſten vnd hoͤheſten ſtende des 
Reichs / warumb ſolt mir denn das gebot zu Speyr 
nicht auch gelten / Welchs eintrechtlich durch alle 
. des Reichs beſchloſſen vnd angenohmen 
iſt e 


Darumb ſage ich / muͤgen ſie ſich wol fur ſe⸗ 
hen / vnd furchten fur dem gebot Gottes / Du ſolt 
nicht ſtelen. Denn ich bin itzt auch fur der welt kein 
ketzer / Das aber etliche Fuͤrſten vnd Biſchoffe 
widder ſolch des Reichs zu Speyr ausgangen De 
cret toben / vnd die leute gleich wol zwingen / yhres 
gefallens zu glewben / geſchicht darumb / das ſie 
heute odder morgen / wenn yhre ſtunde kompt / on 
alle barmhertzigkeit zu grund gehen / als die nicht 
allein widder Gottes wort vnd gebot getobet / ſon⸗ 
dern auch widder weltlicher oͤberkeit / gebot vnd 
br eygen geluͤbde / als die vngehorſamen vnd auff 
rhůriſchen moͤrder gehandelt haben / Drumb huͤte 
dich fur yhrem exempel. 


Eben alfo entbieten vnd vermanen wir auch allen 
druͤckern / ſetʒern / Correctorn / vñ was mit ſolchem 
brieffe yn der druͤckerey vmbgehet / dazu allen buch 
fuͤrern / keuffern / vnd wer ſolche exemplar zu han⸗ 
den kriegt odder lieſet / das ſie alle ſampt / vnd ein 
iglicher gewarnet / wiſſen ſollen / das ſie vnſern ge⸗ 
ſtolen brieff bey ſich haben / widder vnſer wiſſen 
vnd willen / darumb ſie ſich huͤten muͤgen / vnd ſich 

gegen geftolen gut halten / wie ſie yhr gewiſſen le⸗ 
ret / auff das fie nicht mit Mertzog Georgen ſun⸗ 
den beſchmeiſſt / vnd ſeiner ſchuld teilhafftig wer⸗ 
den / Denn da ſtehet das gebot / Du ſolt nicht ſte 
len. Vnd wolten ſoͤlche vnſer trewe vermanung gut 
willig annehmen / Denn wir vns hie mit / keiner ge⸗ 
walt odder oͤberkeit vber yemands an maſſen / Vns 
lege auch vnſerthalben nichts daran / das ſolcher 
geſtolen brieff bey yderman were / Aber aus bruͤ⸗ 
derlicher Chriſtlicher pflicht thun wir dieſe ver⸗ 
manung / eines iglichen gewiſſen / ſo viel an vns iſt / 
trewlich fur ſunden vnd Gottes zorn zu warnen / 
Denn vns nicht lieb / ia nicht zu leyden iſt / das 
vnſerthalben yemand fich ſolt mit frembden ſun⸗ 
den gegen Gott verwickeln / Es iſt der eigen ſun⸗ 
den ſchon zu viel. | 


Solch antwort wil ich §wie oben geſagt / ge. 
gruͤndet haben auff Hertzog Georgen bekendnis / 
als were der brieff mein / Wie wol ichs vngerne ge⸗ 
than habe / Denn ich lieber geſehen hette / das 
Hertzog George ybm bette laſſen benuͤgen an der 
erſten gůtigen antwort / Darynnen ich genugſam 
anzeigt / Er (oft mich vnuerſucht laſſen mit ſolchem 
brieffe / Vnd das er Mein herr nicht were. Aber 
er hats nicht woͤllen annehmen noch verſtehen / ſo 
hart iſt er mit der anfechtungen mich zu dempffen 
vnd zu ſchenden behafft geweſt / Vnd mich 
duͤnckt / das ich dennoch hie mit meinen Adam 
gantz hab emt zarom gehalten / vnd glimpff lich 
omg widder Dertzog Georgen meinen feind ger 
handelt / Denn wo ich meine handſchrifft vnd fie 
gel gewislich hette von Mertzog Georgen wiſſen 

zufoddern / vnd nicht auff eine vngewiſſe abſchrifft 
handeln muſſen / were zu beſorgen geweſt / ich wuͤr⸗ 
de yhm die ſporen anderſt gerinckt vnd yhn gelernt 
haben / wie er ſolt nach frembden brieffen grobeln / 
vnd darauff trotzen. | 


Zu dem ſo habe ich mich auch enthalten / vnd 
enthalte mich noch zu antworten / auff die vorrber 
de des newen Teſtaments / vnd auff ſeine antwort 
mir gethan / ob ich mit gedult kuͤnde etwas erlan⸗ 
gen bey dem angefochten vnruͤgigen man / Denn 
wo er fort faren / vnd den ſchlaffenden hund nicht 
mit frieden laſſen wird / ſo moͤchts warlich ein mal 
geſchehen / das ich dem faſs den boden ausſtieſſe / 
vnd eins mit dem andern bezalete. Ich wil dem 
Hertzog Georgen / ſampt allen ſeinen kluͤgelern zu 
recht vnd kunſd mans gnug ſein / wie bisher geſche 
hen von Gottes gnaden / dazu wird mir mein Gott 
vnd Derr Iheſus Chriſtus helffen / wie er vns ver⸗ 
heiſſt vnd ſpricht / Ich wil euch mund vnd weis 
heit geben / der nicht widderſtehen ſollen alle ewer 
widderwertige. 

Denn ich wil Hertzog Georgen nicht leyden 
noch haben zum rechtſprecher / ſo wenig als ich 
ybn zum herrn haben odder leyden wil / wie er 
doch trotzlich ſich beydes vermiſſet vnd vnterwin⸗ 
det / Das recht (ot er ſuchen bey meinem vber⸗ 
herrn / vnd nicht alfo daher trotzen vnd poltern / 
Ich Hertzog George habe den Eutber vnd Ein! 
cken geurteilet vnd vnrecht funden / Darumb den⸗ 
cke du Rürfürft odder Stad Nurmberg / vnd (Ge 
mein hencker vnd knecht / greiff ſie an / vnd gebeute 

yhn / was ich dir befelhe / Nicht das er ſolche wort 
uret / Aber mit der that ſtellet er ſich / gleich / als 
wolt er gerne alſd reden / Denn was iſts anders / 
wenn er fo trotzig ſchreibt vnd begerd vom Kür» 
fürften vnd vom Rath zu Nurmberg / auch von 
mir ſelbs / wir ſollen yhm den brieff zuſtellen / be⸗ 
kennen vnd furchten c. denn ſo viel geſagt / Thut 
was ich euch heiſſe / das recht wil ich euch leren / 
vnd darffs nicht bey euch ſuchen noch holen. 


Der loͤbliche Kuͤrfuͤrſt zu Sachſen iſt von Got 
tes gnaden noch wol ſo klug / hat auch noch wol 
(o viel verſtendige leute bey ſich / das er Dertzog 
Georgen zum furmuͤnden odder zum rechtſprecher 
fein land vnd leute zu regieren nicht bedarff / So iſt 
ein Erbar Rath zu Nurmberg / fo beruffen von 
Gottes gnaden / mit weisheit vnd gerechtigkeit / 
das Hertzog George yhr meiſter nicht fein ſol / 


Vnd ich Luther wils / ob Gott wil / yhm vnd ſei⸗ 


nen kluͤglingen noch wol drey iar zu raten geben / 
Denn Gottes gebot (ſpricht Dauid) macht mich 
kluͤger vber alle meine meiſter / vber alle weiſen vnd 
vber alle alten / So mus widderumb von noͤten 
das folgen / Wer Gottes gebot veracht vnd vber’ 
feret / das der muſſe der groͤſſeſt narr ſein vber alle 
narren / das kan mir nicht feylen / das weis ich fur 
War. | 


Vnd wenn denn gleich der Teuffel ſelbs mit 

alle ſeinen Engeln / ſolchen meinen brieff widder 

mich fetzen / welcher doch alle ding kan zum erge⸗ 

ſten machen / wolt ich dennoch fein enn Chriſto er’ 

warten / vnd ſehen / was er mir damit thun Dai 

Denn wie wol der brieff meinen gedancken faft 
ehnlich iſt / das mich ſelber duͤnckt / er ſey mein / 
Doch ich ym gewiſſen (wie geſagt) nicht gewis 
ſein kan / weil ich meine handſchrifft nicht habe / 
So iſts dennoch kein verrheterſcher brieff / denn 
nichts von auffrhur / verrheterey / wuͤterey odder 
der gleichen boͤſes furnehmen darynnen gehandelt 
wird / daraus man vrſache haben kuͤnde / widder 
mich zu handeln / ſondern allein wird Dertzog Ge⸗ 
orge darynnen heimlich geurteilet / was ich von 
Br als meinem feinde / fur Gott vnd ym gewiſſen 
halte. 


Nu ſol mir Hertzog George die freiheit Isffen/ 
das ich yhn heimlich vrteile mit gedancken §ſchriff 
ten / reden / wie ichs fur Gott weis zu verantwor⸗ 
ten / vnd ſols keinen danck dazu haben / Grobelt er 
aber darnach hinder meinen wiſſen vnd willen / 
vnd leſſt mirs abſtelen / vnd findet als denn / das 
vhm verdreunſſt / ſo hab ers yhm / vnd ein gut iar da⸗ 
zu / Vnd laſſe den Kuͤrfuͤrſten / die zu Nurmberg / 
vnd mich mit ſeinem ſtoltz vnd pochen vnd mei⸗ 
ſtern zu frieden / Was gehet yhn not an? odder 
wer hats vhm befolhen / ſolches zu ergrobbeln vnd 
zuſtelen: Er ſol yhm benuͤgen laſſen / das ich offent 
lich fur der welt ſein verſchone. 


Ynd wer wil mich des verdencken / das ich von 
Hertzog Georgen / als von meinem aller gifftig⸗ 
ſten / bitterſten / hoffertigſten feinde / boͤſes geden⸗ 
cke / rede odder ſchreibe? wie wol ich allzu viel guts 
ymerdar von yhm rede / ſo er doch auch von mir 
nichts / denn das ergeſte gedenckt / redet vnd POS: 

bet/beyde heimlich vnd öffentlich / ſo ich doch fein 
feind nicht bin / Vnd er ſolt mich zwingen kein boͤ⸗ 
ſes von yhm heimlich zu reden odder zu ſchreiben / 
Wenn er ſolt alles ergrobbeln vnd erfaren / was 
heimlich von yhm geredt / geſchrieben vnd gedacht 
wird / Ja was ich alleine gehort vnd geleſen habe / 
ich meine ia / Es ſolt yhm der kuͤtzel vnd luſt heimli 
che brieffe vnd rede zu ergrobeln gebuͤſſet werden / 
Ich bin fro / das ich nicht alles erfare / was man 
offentlich widder mich redet vnd ſchreibet / ſchwei⸗ 
ge das ich ſuchen vnd wuͤndſchen ſolt / was man 
heimlich von mir handelt. Das ſey dauon ge⸗ 
nug. 


Von dem fuͤrſtlichen buͤndnis odder auffthur 
des er ſich nu zum dritten mal entſchuͤldigt / ſage 
ich alſd / Ich achte mich fur der einen / die ſolch 
buͤndnis zu glewben / gewehret vnd fur nichtig zu 
halten geraten hat / Vnd ich duͤrfft vmb einen fin⸗ 
ger wetten / mein wehren hette mehr gethan / denn 
noch heutiges tages thun alle drey entſchuͤldigung 
Hertzog Georgens / Vnd wenn ich nichts anders 
gehabt hette / das mich bewogen hette / ſolch buͤnd 
nis fur nicht zu halten / denn Mertzog Georgens 
alle drey entſchuͤldigunge / wolt ich warlich Zen ` 
auff nichts gebawet haben / Ja ich wolt meinen 
rock darumb geben / das ich ſo gewis were / das 
Hertzog George ſelbſt fur Gott ynn feinem gewiſ⸗ 
fen glewbte / das ſolch buͤndnis aller ding nichtig 
vnd ertichtet were. | 


Nicht das ich Hertzog Georgens entſchuldi⸗ 
gung wolt fur vnglaublich gehalten GE, 

ich bin fro / das ſolche entſchuͤldigunge heraus Eos 

men find / wenn fie gleich Mertzog George ſelbs 
fur falſch vnd erticht hielte. Es muſt ia kein guts 
ynn des hertzen ſein / der ſolch buͤndnis nicht lieber 
wolte fur nichts vnd falſch / denn fur warhafftig 
vnd gewis halten vnd glewoben / ſo es yhm zu (ois 
chem glawben nur komen kan / wie denn durch ſol⸗ 
che entſchuͤldigung yederman wol vnd fuͤglich da⸗ 
zu kompt. 


Es iſt aber ein woͤrtlin / das heiſt / Aber / das 
hat den bauch vol mancher ſeltzamer gloſen / Sol⸗ 
ches / Aber / macht / das du vnd ich muſſen zu weis 
len nicht glewben noch wiſſen / das wir doch glew 
ben vnd wiſſen / Widderumb glewben vnd wiſſen / 
das wir doch nicht glewben noch wiſſen. Dar⸗ 
umb iſt noch itzt mein rath vnd bitte / Yederman 
wolte ſolch bundnis fur nichtig halten / als das 
freylich mit keiner offentlichen beweiſunge bisher 
iſt beybracht / vnd Gott helffen trewlich bitten 
das hinfurt ewiglich alſo nichtig bleibe / welches 
warlich mein hertzlich gebet vnd wuͤndſch iſt ge 
weſen vnd noch iſt / Denn was kuͤnde grewli⸗ 
chers auff erden der Teuffel anrichten / denn ſo die 
ſer bund fur warhafftig vnd gewis / ſolt gehalten 
werden? Da were der bauren auffrhur ein lauter 
ſchertz vnd ſpiel geweſt / gegen dieſem fürften auff⸗ 

tant. Wir wollen auch hoffen / Gott werde ſolchs 
gebet gnediglich erhoͤrẽ / vnd ſolch buͤndnis nichts 
laſſen ſein vnd bleiben. 


Aber das ich darumb ſolt gezwungen ſein / von 
Hertzog Georgen odder etlichen andern zu glew⸗ 
Oben / das 


ben / das ſie heimlich vnſchuͤldig weren / ſo ich da⸗ 
widder groſſe vrſachen vnd grund hette / das wird 


mich niemand bereden / Denn gedancken ſind zol 


frey / Vnd mag wol bey mir ſelbs vnd guten freun 
den heimlich alſo reden. Es hat freylich an Le 
tzog Georgen vnd dieſes. N. guten willen nicht ge 
mangelt / aus der vnd dieſer vrſachen / welche ich 
nicht erzele / Denn ich kan offentlich nicht reden 
von heimlichen ſachen. | 


Alſo kan ich wol auch heimlich dencken vnd 
reden / Hertzog Georgens entſchuͤldigung iſt aus 
der maſſen kalt / faul vnd loſe / wie ich ſie denn noch 
heutiges tages alle drey kalt / faul vnd loſe heimlich 
halte. Ich rede itzt fur mich alleine vnd heimlich 
von heimlichem glawben meines gewiſſen / damit 
niemand offentlich verpoten odder geſagt wird / 
was er glewben ſol odder muͤge / Ja offentlich 
iſts billich vnd recht / das man glewbe vnd halte / 
Es ſey feine entſchuͤldigung eytel hitze / krafft vnd 
ernſt / dazu ich yederman vermane vnd bitte / wie 
droben geſagt. 


Summa offentlich halte vnd weis ich / das 
Hertzog George meiner lere tod feind iſt / das be⸗ 
kennet er mit freuden / vnd wil des ehre vndrhum 
haben / wie er denn hat. So weis ich fur mich / 
das meine lere / Gottes wort vnd Euangelion iſt / 
das leucket er / vnd iſt auch gehalten fur der welt al⸗ 
ſo / wie er leucket. Draus mus folgen / das er nichts 
guts von mir gedenckt / vnd ich mich widderumb 


keines guts zu yhm verfeben kan / Sondern mus 


glewben / wo ers thun kuͤndte / wie er denn auch 
rhuͤmet 


rhuͤmet ynn feiner antwort / das er mich mit meiner 

lere ausrottet / ſampt allen / die daran hangen vnd 

glewben / wie auch die that vnd werck zum teil bes 

weiſen am tage / Aber Gott ſeß lob / das ers nicht 

E? kan noch volbringen wird / was er ym ſynn 
at. 


So er denn yn meinem gewiſſen widder Gottes 
wort tobet / So mus ich heimlich glewben / das er 
widder Gott ſelbs vnd ſeinen Chriſtum tobet. To⸗ 
bet er widder Gott ſelbs / ſo mus ich heimlich glew 
ben / Er ſey mit dem teuffel beſeſſen / Iſt er mit dem 
teuffel beſeſſen / ſo mus ich heimlich glewben / das 
er das ergeſte vm ſynn habe. Solchs rede ich itzt 
heimlich von heimlichem glawben meines gewif? 
ſens / der offentlich nicht not iſt zu beweiſen / odder 
andern zu glewben / auff das Hertzog George ni⸗ 
cht abermal ʒu grobeln vñ meine heimliche rede zu 
ſtelen vrſache habe / Denn aus dieſem allen folget 
nicht / das Mertzog George ſey zu ſchuͤldigen des 
buͤndnis halben / odder das ſolchs buͤndnis etwas 
ſey / ſondern allein / wie ich fur mich heimlich glew 
be vnd weis / das am guten willen noch heutiges 
tages nicht mangelt / wie wol ſolchs auch bey mir 
ſelbs noch nicht die rechten knoten ſind / die mich 
des buͤndnis heimlich zu glewben bewegen / Ob 
ich hie recht glewbe odder vnrecht / ſtehet keinem 
menſchen zu zu vrteilen / ſondern Gott alleine / der 
die hertzen vnd nieren forſchet vnd prüfet/ Pſalm. 
ep" , 


Darumb verwundert mich der leute kuͤnheit 


odder viel mehr blindheit / das fie ſolchen vermeyr 
| Di neten 


neten meinen brieff auslaſſen / ehe denn ſie gewis 
ſind / das er mein iſt / Dazu noch toͤrichter hande⸗ 
len / das ſie ahn dargeben / als einen offentlichen 
ausgegangen brieff / ſo ſie doch daneben ſelbs be⸗ 
kennen / Er (ee heimlich an D. Wencel gefchrier 
ben / Es ſolt ynn einer fuͤrſtlichen Cantzley / nicht 
ein ſolcher Eſel Cantzler ſein / der heimliche brie 
ffe / ausgelaſſene brieffe nennete / Aber der wuͤtige / 

nrigige / rachgyriger haſs vnd neid / treibt vnd 
iagt ſie / das ſie widder ſehen noch hoͤren / Denn 
das mich Dertzog George ſchilt einen verzweine⸗ 
leten / ehrloſen / meyneidigen boͤſewicht / daſſpreche 
ich / Deo gratias zu / Das ſollen meine Schmarag 
den / Rubin vnd Demand ſein / damit mich fuͤrſten 


ſollen ſchmuͤcken / fur die ehre / ſo weltliche oͤberkeit 


aus dem Euangelio hat / Denn weil Dertzog Ge⸗ 
orge meine lere / fur Eetzerey helt / kan ich yhn meinet 
halben des wol entſchuͤldigt haben / Chriſtus aber 
wirds wol finden. „ 


Das iſt mir aber nicht zu leyden / weil ich mich 
des geſtolen brieffs angenomen habe / das ſie das 
ſtuͤcke / Deus confundet Morotaton Moron / alſo 
verdeudſchen / Gott ſchende den aller nerrichten 
narren / Wie wol die groben Eſelskoͤffe / wer ſie 
auch ſind / ſchier nichts wol verdeudſcht haben / ſo 


iſt doch dis ſtuͤcke nicht allein vbel / ſondern auch 


ſchelcklich verdeudſcht / Denn ich halts nicht / das 
Hertzog George ſelbs verdendſcht habe / Das 
mus mir ein iglicher deudſcher zeugen / Das enn 
deudſcher ſprache / dis ein fluch iſt / wenn ich ſage / 
Got ſchende / vnd als ich achte / der aller grewlichſt 
fluch / fo sun deudſcher ſprache iſt / Darumb bei 
delt Ve Sale 


der Teuffel vnd ein bube zu ſamen gethan / mich 
fur der welt an zugeben / als hette ich Hertzog Ge⸗ 
orgen auffs aller ergeſte gefluchz / damit er alle meix 
ne lere von weltlicher oͤberkeit zu nichte machte / ſo 
er doch wol weis / das kein Doctor / faſt ſint der 
Apoſtel zeit / ſo herrlich von der Maieſtet odder 
STE oͤberkeit geleret vnd geſchrieben hat / als 
ich. 


Denn ob Hertzog George wol mein feind iſt / 
doch weil er ynn der Maieſtet ſizt / habe ich freilich 
nie em ſynn gehabt / widder yhm / noch einiger 
oͤberkeit zu fluchen / Sondern ich weis / das man 
ſie ſegenen vnd fur ſie betten ſo / ſie duͤrffens auch 
wol / Ich wolt dem Teuffel ſelbs nicht alſo flu⸗ 
chen. Des Bapſts werck iſts geweſt / koͤnige vnd 
fürften zu verfluchen / bis yns dritte / ſiebend / neun⸗ 
de gelied / wie.. Pet. 2. von yhm geſagt iſt. Ich bar 
be ſie viel mehr durch mein Euangelion von ſol⸗ 
chem vnd allem fluch erlediget vnd zu ehren ge⸗ 
ſetʒt / Nicht ich / ſondern Gottes wort / durch mich 
vnd meine gehuͤlffe / Das ich ſie aber ſtraffe vnd 
vrteile vmbs vnrecht odder Gottlos weſen / das 
thut auch Gottes wort / vnd ich meines ampts we⸗ 
gen. 


Confundere heiſſt pudefacere / Confundi pude⸗ 

- fieri. Das iſt / Confundere heiſſt zu ſchanden odder 
zu nicht machen / Confundi / mit ſchanden befter 
hen / odder zu ſchanden werden / Als Rom. jo. Wer 
an yhn glewbet / der wird nicht mit fcbanden be⸗ 
ſtehen. Darumb hoͤre du Eſelskopff zu Dreſen 
vnn der Cantzley / Confundet non eſt optatiui vel 
D ij imprecantis / 


imprecantis / ſed indicatint predicentis / Confundet 


legis / et transfers / Confundat. Alſo ſolteſtu es 
recht vnd wol verdeudſcht haben / Gott wird den 
groſſen narren zu ſchanden machen, Wiltu wiſſen 
wie? Nemlich alſo / Das Hertzog George nerriſch 
thut / das er ſich widder mich vnd mein wort legt / 
drumb auch Got anfehet mit yhm / das er ſich vber 
dieſem brieffe ſelbs zu febanden macht / fellet emm 
einen offentlichen diebſtal / dazu leſſt den brieff aus 

ehen / des er yngewis / vnd widder fiegel noch 
Handſchrifft hat / Vnd der maſſen widder mich 
ſchreiht / das er bey vernuͤnfftigen leuten yhm ſelbs 
groſſen abfall / verachtung vnd verdacht zuricht / 
Dazu haſtu villeicht yhm geholffen vnd geraten / 
So habt anch beyde / was ybr daran gewin⸗ 
net, ee si 


Endlich iſt noch meine vnterthenige bitte / an 
Hertzog Georgen vnd allen feinen anhang / fie 
wolten ein mal auff hoͤren vnd vnſer lere mit frie⸗ 
den laſſen / ſonderlich weil ſie wiſſen / das vns zuge⸗ 
laſſen iſt / auffm Speyriſchen Reichstag zu glew⸗ 
ben / wie wirs trawen gegen Gott vnd keiſerlicher 
Maieſtet zuuerantworten / vnd wolten ſich ſelbs 
nicht vber vnd widder ſolchs des gantzen Reichs 
Decret ſetzen / So wollen wir / wie wir bisher ge 
than / widderumb vnn aller ſtille vnd friede Ahn 
dienen / hertzlich fur ſie gegen Gott bitten / helffen / 
raten / tragen vnd heben / nach alle vnſerm vermuů⸗ 
gen / Begeren wir doch nicht mehr / denn fride vnd 
ſtille zu ſein / wie es denn / Gott lob / ym Kuͤrfuͤrſten⸗ 
thum fein ſtille / mit lere vnd leben gebet. Wir bit? 
ten / ſage ich / noch eins vmb Gottes willen / ge: fie 

wolten vnſer lieben gnedigen herrn fein / iſts muͤg⸗ 
lich zu erbitten / Vnd zum warzeichen meines ema 
ſtes / wil ieh D. G. vnd allen mitgenoſſen hie mit 
hertzlich vergeben / vnd yhn der laſt / ſo ich droben 
durch Gottes gebot auff yhn bezeuget hab / entno⸗ 
men / vnd mich ſelbs fur Gott damit beladen ha⸗ 
ben / vmb deſte ſicherer erwerbung willen der gna⸗ 
den Gottes / Vnd ſol alles ſchlecht vnd abſein / ver⸗ 
geſſen vnd ausgetilget / was mir durch dieſen brieff 
zu leyde geſchehen iſt. 


Iſt das nicht genng / Wolan / ſo las das recht 
gehen / Mein gnediger herr ſetze gen Aldenburg 
odder Eilenberg zween aus dem Kuͤrfuͤrſtenthum / 
zween aus H. Georgens fuͤrſtenthum / zween aus 
der Pfaltz / zween aus der Marck / zween aus dem 
Stifft Mentz / odder wie viel man wil / Vnd Ders 
tzog George laſſe mich auffs beſte verklagen / ſo er 
ymer kan / Ich wil leiden mein recht / Was ſol ich 
mehr thun? Nicht das ich mich zu ſolchem recht 
erbiete meiner heimlichen brieffe odder reden hal⸗ 
ben / Denn die ſelbigen wil ich ym heimlichen ge⸗ 
richt Gottes laſſen / vnd von aller welt vnnerklagt 
vnd vngericht / ſondern frey / doch heimlicher wei⸗ 
ſe / zu gebrauchẽ haben / Wie wol / wo es fein kuͤn⸗ 
te / odder muͤſte / der ſelbigen auch nicht fcbew bet» 
te / fur offentlichen gerichte komen zu laſſen / Aber 
weil es nicht not iſt noch zymet / wil ich niemand 
damit zu recht bemuͤhet / vnd von Hertzog Geor⸗ 
ge vnd yderman der ſelbigen halben / vnangefoch⸗ 
ten vnd vnbekuͤmmert ſein / Des vnd kein anders. 


Dat aber vber ſolchs Hertzog George etwas 
widder 


UR, ` 


widder mich / ſol yhm ſolch recht offen ſtehen / 
Denn / wie geſagt / ich wil Mertzog Georgen wid⸗ 
der zum richter / rechtſprecher / meiſter noch herrn 
haben / ſondern zum feinde / anklager vnd widder⸗ 
ſacher. Hertzog Johans der Kuͤrfuͤrſt ift mein 
herr vnd Keiſer Karol / Der ſelbige Hertzog Jos 
hans iſt von Gottes gnaden fuͤrſtens genug / Her⸗ 
tzog Georgen vnd yderman / rechts zu pflegen vber 
ſeine vnterthane / weiter geſtehe ich keinem einige 
Balder fd auff erden / vber mich dis iar / Wollen 
fie aber ſolcher gnade vnd recht nicht / ſo las ſie mei 
ne vngnedige herrn bleiben / vnd zuͤrnen / bis die 
grawen rocke vergehen / Vnd muͤgen wol / beyde 
zapffen vnd roren yhrer gonſt vnd gnaden abhaw⸗ 
en / vnd das fas vnd born alleine behalten / Gott ge 
SCH werde eſſig odder laur draus gilt mir gleich 
viel. 


Denn ich ſehe wol / yhe mehr man ſich demuͤ⸗ 
tiget vnd flehet / yhe ſtoltzer vnd troͤtziger ſie wer⸗ 
den / Vnd laſſen ſich duͤncken / man demuͤtige ſich 
vnd gebe darumb ſo gute wort / das man ſich zu 
tod fur yhn fürchten ſolle / vnd nirgent fur yhn zu 
bleiben wiſſe / Nein / lieben zornigen iunckern / man 
gibt euch darumb (o gute wort / das man hoffet / 
der Teuffel / ſo euch reitet / ſolle weichen / vnd / Ein 
gut wort ſolle eine gute ſtat finden / Vnd geſchicht 
euch zu gut / ob man euch kuͤndte fur ſunden behuͤ⸗ 
ten / vnd ewren ſchaden verkomen / den yhr nicht ſe⸗ 
hen kuͤnd noch wolt. Man weis faſt wol / das yhr 
die welt nicht ſo rohe freſſen werdet / als yhrs ge 
denckt / Es ſind ihenſeit des bergs auch leute / So 
iſt Chriſtus auch noch koͤnig vnd herr auff gie 
obt 


eb er ſich gleich ſchwach ſtellet / Aber Gët dich für 
yhm / Denn es heiſſt warlich / Muͤtt dich fur kan 
nicht / vnd ſtille waſſer ſind tieff / Die rauſſchende 
waſſer ſind nicht grawſam. Weil ſie denn mit mir 
wollen ſpielen des ſprichworts / Wer da fleugt / 
den iagt man / Vnd deutẽ meine demut / eine flucht / 
ſo muͤſte ich widderumb mit Chriſto aufferſtehen / 
vnd des ſprichworts mit yhn ſpielen / Wenn man 
eim bawrrn flehet / ſo wechſt yhm der bauch. 


Iſts nicht der leidige teuffelẽ der yhm nicht bes 
nuͤgen leſſt / das er auch Gott iſt auff erden / ſondern 
wil alleine Gott ſein / vnd den rechten Gott ſchlecht 
nichts laſſen gelten / Da ſtehet das Decret des gan⸗ 
tzen Reichs zu Speyr beſchloſſen / das ein iglicher 
muͤge glewben / wie ers gegen Gott vnd keiſerlicher 
Maieſtet vertrawet zuuerantworten / Welchem H. 
G. vnd ſeine geſellen / nicht alleine zu widder leben 
vnd ſtreben / ſondern wollẽ auch vns vnd yederman 
zwingen / dawidder zu ſtreben / Sie toͤdten / mor⸗ 
den / veriagen / verfolgen / rauben / vnd verbieten zin⸗ 


ſe vnd guͤter / die ſie nicht geſtifft noch recht dazu 


haben / Noch ſol man fie nicht auffthuͤriſch enge: 
horſam noch moͤrdiſch ſchelten / Faren daher / als 
weren ſie vber das gantze Reich / niemand vnter⸗ 
than / Ich Juncker aller Junckern / bin allein herr 
vnd fuͤrſt / vber alle fürften dend ſches landes / vber 
das gantze Reich vnd alle ſeine gebot vnd orde⸗ 
nung / Oben aus vnd nirgent an / Mich ſol man 
furchten / Mir allein gehorſam ſein / Was ich wil / 
das fol recht ſein / trotz wer anders dencke odder re; 
de. Lieber / wo ſolt ſolcher auffgeblaſener Moab 
zu letzt hinaus / denn das er gen hymel * fure/ 

: . vnn 


vnn Gottes ſtuel vnd ampt / fienge an heimliche re 

de vnd brieffe vnd gedancken zu forſchen / richten 
vnd ſtraffen! Vnd wil en ſolchem allen / dazu noch 
gerhuͤmet vnd geehret / gefurcht vnd angebettet 
ſein / gnad Juncker. 


Darumb wil ich hinfurt alſo thun / Erſtlich 
wil ich das ſiebend gepot Gottes / dauon droben 
geſagt / auff Hertzog Georgen vnd feiner hofe⸗ 
ſchrantzen gewiſſen laſſen bleiben / mit aller laſſt 
vnd band / ſo es mit ſich bringet / angeſehen / das 
nichts helffen wil / widder demut noch flehen / wid 


der gonſt noch gnade / widder gut wort noh 
0 freundlich erbieten / widder billigkeit noch recht. 
0 So wil ich auch / wie Moſe widder feinen 


Korah thet / mein gebet / ſo ich bisher fur 
fie gethan / widder fie wenden / Triffts 
H. Georgen / ſo habe ers yhm / Er 
iſt genugſam gewarnet / Vnd 
auff das er nicht abermal 
diebe ausſchicken muͤ⸗ 
ſſe / die ſolch mein 
gebet heimlich 
ergrobbeln 
vnd ſte⸗ 
len / 
wil ichs 
vhm hiemit 
offentlich dar⸗ 
thun / Vnd ſol nem⸗ 
lich ſein der ſiebende 
Pſalm / welcher laut alſo. 


Auff 


| 


Df dich traw ich He 

re mein Sott / hilff mir 


GE 


d 


kA Kë boleern / vnd errette 


David ſchuld gab / vnd flucht yhm / als einem 
bluthunde / der das koͤnigreich dem Saul hette ge⸗ 
nohmen / alſd ſchelten mich itzt boͤſe meuler auch / 
als hette ich durch ſecten / auffthur / blutvergiſſen / 
dem Bapſt ſein reich zu ſchanden gemacht / Wie 
(of ich thun yhr iſt zu viel / Ich weis kein rath / 
noch huͤlffe / on allein bey dir / darumb trawe ich 
auff dich / hilff mir mein Herr vnd mein Gott von 
ſolchen tyrannen vnd verfolgern / die wol wiſſen / 
das ſie mich felſchlich beliegen / vnd ſelbs eitel blut⸗ 


hunde vnd moͤrder ſind. 


Das ſie nicht wie lewen meine 
ſeele erhaſſchẽ vnd zureiſſen / 
weil kein erretter da iſt. 

Sie habens warlich ym ſynn / lieber Merr / vnd 


grymmen wie die lewen / widder mich / Keine ſa⸗ 
che ligt vbn ſo hart an / als der Euther / wenn ſie 


den zuriffen Detten / ſo werenſie ſelig. Mie hilfft kein 


demuͤtigen noch ehrbieten / kein flehen noch beten / 
Ei ſondern 


ſondern eitellewen grym vnd wuͤeten / eitel wuͤrgen 
vnd ſchaden iſt da. 


HE RR hab ich ſolches ge, 
than / vnd iſt vnrecht ynn mei⸗ 
nen henden. 

Hab ich hoͤſes vergolten die 
mir fridlich waren / odder mei 
ne feinde on vrſache ausgeʒ o 
gen. 

Bo verfolge mein feind meine 
ſeele vnd erhaſſche ſie / vñ ʒur 
trette mein leben yn die erden 
vnd lege meine ehre ynn den 
ſtaub. 


Ja mein err vnd Got / Iſt meine lere auffthü⸗ 
riſch vnd rottiſch odder ketzeriſch / wie fie ſagen / 
vnd habe nicht viel mehr die rechte einigkeit des 
glaubens vnd der liebe geleret / vnd die oͤberkeit vnd 
friede mehr gepreiſet / denn ſie alle ſampt / Hab ich 
auch dem Bapſtum / mutwilliglich vnd nicht 
durch yhr ſelbs treiben vnd hetzen / ybr tyranney ge 
ſchwecht vnd ausgezogen / fo ſey du richter vnd 
ſtraffe mich on gnade / laſſe meine feinde zu ehren / 
vnd mich zu ſehanden werden / yhr ding empor ent 

| den 


den hymel / vnd meine lere ynn abgrund der hellen 
fallen / Iſt aber der keines / vnd meine lere iſt fur 
dir recht vnd gefellig / Vnd doch ſie nicht wollen 
auff hoͤren zu wůeten vnd zu toben. 


Po ſtehe auff ERK ynn dei 
nem zorn / Pn hebe dich vber 
den grym meiner feinde / Enn 
erwecke mir das gericht das 
du gepoten Datt, 


Es iſt bisher gnade gnug geweſt / ſie wollen der 
ſelbigen ſchlecht nicht / Wolan / ſo las doch ſe⸗ 
hen / ob dein zorn hoͤher vnd mechtiger ſey / denn 
yhr grym / las ſie an lauffen / vnd ſich ſtoſſen / das 
ſie ſtoͤrtzen vnd portzeln / Vnd beftettige damit das 
gericht vnd ampt des worts / das du mir befolhen 
vnd mich dazu beruffen haſt / Denn du weiſſt / das 
ich mich ſelbs zu ſolchem ampt vnd werck widder 
den Bapſt vnd meine feinde / nicht eingedrungen 
noch daſſelb geſucht habe / ſondern du haſt mich 
hinein bracht / vber vnd widder meine gedancken 
vnd wiſſen / durch yhr vnruͤgiges toben vnd blut⸗ 
duͤrſtiges wuͤeten. 


Vnd las ſich die gemeine der 
leute vmb dich her ſamlen / 
nd vmb der Telbigen 3 

BS om 


kom widder empor. 


Iſt doch mein hertzlich bitte vnd wuͤndſch / 
mein vleiſſigs leren vnd ſchreiben nicht anders / 
denn dahin gericht / das der elende hauffe deines 
volcks / ſo durch menſchen trewme vnd ſecten / ſo 
iemerlich ʒurtrennet vnd zuriagt / vnd wie ein herd⸗ 
ſchaff ʒuſcheucht vnd veryrret waren / widderumb 
zu dir verſamlet / vñ von den rotten allenthalben zu 
dir bekeret wuͤrden / ynn dem einigen glawben vnd 
geiſt / dich erk enneten / als yhren einigen hirten vnd 
meiſter / vnd Biſſchoff yhrer ſeelen / Vmb welcher 
willen ich auch noch bitte / du wolleſt dich vnd 
dein wort erhoͤhẽ vnd erhalten / durch vnſer ampt / 
auff das fie bey dir vnd vmb dich emm ſolchem 
einigem glawben bleiben muͤgen / Denn ich ia ni⸗ 
cht geſucht habe / das ſie an mir hangen ſolten / od⸗ 
der ich ehrlich vnd hoch worden / ſondern zu dir 
hab ich ſie geweiſet vnd an dich gehenget / das du 
hoch vnd empor / herrlich vnd loͤblich vnter yhn 
ſein ſolteſt. R Wa 


Der ERR richtet das 
ac ne dk? 
Du biſt allein richter / meifter / lerer / prediget 


ym volck / wir aber find nur dein wergzeug / wir 
pflantzen vnd begiſſen / du gibſt das gedeyen. 


Richte mich Herr nach mey⸗ 


ner 


ner gerechtigkeit vnd from⸗ 
Wie wol ich fur dir ein armer ſunder bin / der 
dein gericht nicht leyden kan / ſo weis ich doch / 
das ich widder meine feinde recht habe vnd frum 
bin / Denn meine lere iſt recht vnd vnſtreff lich / So 
thu ich auch am leben yhn kein leid / ſondern alles 
gut / Denn ich ſuche friede / ich bitte fur ſie / lere ſie / 
Aber ſie wollen nicht / vnd verdammen beide meine 
lere vnd leben / Darumb bitte ich vmbs recht / 
richte / vrteil vnd beweiſe / das fie mir vnrecht thun / 
beyde am leben vnd an der lere / Amen. 


Las der Sottloſen boͤsheit ein 
ende werden / vnd fodere die 
gerechten / Denn du gerech⸗ 

ter Sott prufeſt bertzen vnd 
nieren. 


Woͤllen ſie nicht auff hoͤren / er ſthaffe / das fie 
muſſen auff hoͤren / mit yhrem wuͤeten vnd verfol⸗ 
gen / Vnd beſtettige vnſer lere vnd thun / welchs da 
recht iſt / durch dein wort vnd geiſt / Vnd decke auff 
vnd mache zu ſchanden yhr falſches leren vnd le⸗ 
ben / Denn du weiſſt / das yhr hertz vnd nieren vol; 
ler bůberey vnd ſehalckeit iſt / ob ſie wol von auſſen 
fich ſehmuͤcken / mit allerley heucheley vnd gutem 
ſchein / bey dem armen man glimpff vnd zufall zu 

KEN | F D finden, 

nden. Solches alles wirſtu thun / das weis ich / 


enn / 

Mein ſchild gr bey Bott / der 
den auffrichtigẽ von hertzen 

bd, 

di weis / das du mich verteydingen wirſt / vnd 
vnſer lere beſchirmen / vnd ſolten die tyrannen ber⸗ 
ſten vnd tol werden / Denn vnſer Gott hilfft den 
auffrichtigen von hertzen / vnd nicht den falſchher⸗ 
tzigen vnd ſchalcksheiligen / Denn. 


Sot iſt ein rechter richter / vnd 
ein gott der teglich drewet. 


Ja freilich ein rechter richter / fur vns armen vn 
ſchuͤldigen / die ſein wort rein einfeltiglich haben / 
das wir von der tyrannen wuͤeten erloͤſet werden / 
Widderumb auch ein Gott der teglich drewet / ſolt 
chen wuͤeterichen / die widder fein wort vnd wid 
der die ſeinen / on vnterlas toben. Er drewet noch 
vnd iſt langmuͤtig vber ſie / ob ſie ſich bekeren wol⸗ 
ten vnd yhn fürchten / Wo nicht / ſo wird ers yhn 
SCH nicht ſehencken / Vnd dazu nicht ſeumen / 

enn. 


Mil man ſich nicht bekeren/ 
hat er ſein ſchwerd gewetzt / 
vnd ſeinen bogen geſpannet 
vnd zielet. =. 
n 


auff gelegt / Beine pfeile hat 
er zugericht zu verterben. 


Er iſt bald geruſt vnd wil itzt widder ſie ſtreiten / 
vnd ſie mit ſchwerd vnd pfeilen allerley plagen ver⸗ 
derben zum tode. O das die tyrannen vnd ſchalcks 
heiligen dis glewoben kuͤnden / Aber da wird nicht 
aus / Sie muſſen / ſollẽ vnd wollens erfaren / Doch 
wir glewbens vnd ſinds gewis / vnd ſprechen 
dg dazu / Denn ſie wollens nicht anders ha⸗ 

en. | 


Bibe/derbats böfe em ſynn / 

mit vngluck gehet er ſchwan⸗ 

ger / Aber er ſol einen feil ge⸗ 
beren. 


Das iſt vns zu troſt geſagt / Die haben wir gen 


wis vnd find ſicher / das die tyrannen muͤgen wol 
viel boͤſer tuͤck vnd buͤndnis furnemen / vngluck vnd 
ſehaden zu thun / vns die wir an Gottes wort hal⸗ 
ten / Aber ſie ſollens nicht hinaus fuͤren / wie bisher 
offt gefcbeben iſt / es ſey denn / das Gott liege / wel⸗ 


ches vnmuͤglich iſt / Sondern / das ende yhrs ron 
bens vnd furnemens fol heiſſen / feil / Sie haben ges 


feilet / Es hat yhn gefeilet den zornigen Junckern / 
Einen feyl haben fe geborn / Feyl ſol a LR 
ig ſſen 


nd battödlich geſchos dar? 

en ybreszomigen fynnes/ Vnd nicht allein das 
Sondern auff das ſie auch ſchaden zum ſpot / vnd 

ſpot zum ſchaden haben / ſol yhr zorn vnd boͤsheit 
vber yhn ſelbs ausgehen / vnd was ſie widder vns 
dencken vnd furnemen / ſol auff ſie ſelbs / ia auff yh⸗ 
ren kopff fallen / wie folget. | 


Er hat eine grubẽ gegraben vñ 
ausgefurt / vñ fellet yns loch 
das er gemacht hat. 

Sein vngluck wird vber ſeinen 
eygen kopff komen / vnd ſein 
freuel auff ſeinen ſcheytel fal⸗ 


len / Amen / Amen. 

So ſols gehen / des ſollen wir hoffen / das wol⸗ 
len wir auch glewben vnd bitten / Das fie vngluͤck 
vnd freuel widder vns dencken vnd furhaben / muͤ⸗ 
gen ſie wol heimlich villeicht halten / Aber dieſer 
vers iſt vnſer kundſchaffer / vnd verreth vns auch 

hi hertz vnd mund / ſchweige denn yhr brieffe vnd 
iegel / Denn dieſer vers iſt auch bey yhn ynn yhren 
kamern vnd rathſtuben / ſihet vnd hoͤret alles was 
ſie handelen / darnach wenn wir yhn leſen / ſo redet 
er mit vns durch ein lang rhor / vnd vermeldet vns 
heimlich / was ſie machen / das wirs wiſſen vnd er: 
faren / vnd vns mit gebet widder ſie ruͤſten / ehe ſie 
es gemar werden / Vnd alſo gehet denn yhr ding zu 
ruck / wie ſie bisher offt befunden haben / vnd kla⸗ 
gen 


gen auch / das widder den Eutber ſo viel anfcblege 
gehabt ſind / vnd alle zu nicht worden. Ja wars 
umb laſſen ſie dieſen vers nicht aus yhrem rath / 
vnd hielten yhr hertz vnd mund heimlicher? Ja 
wie koͤnnen ſie auch! Des loben wir Gott SÉ 
Derrn / vnd ſingen froͤlich. 


Ich dancke dem HERRN 
vmb ſeiner gerechtigkeit wil⸗ 
len / Vnd lobe den namen des 
HER MQ des aller hoͤbeſten 


Amen / Amen. 


Er richtet recht / vnd ſtortzt beyde tyrannen vnd 
ſchalcksheiligen / Dilfft aber vns aus yhrem freuel 
vnd bösbeit. Des ſey yhm gedanckt / lob vnd ebe 
re geſagt enn ewigkeit / Amen. 

Dieſen Pſalm wil ich widder Hertzog Geor⸗ 
gen gebettet vnd geſetzt haben / ſampt allen feinen 
brieffs dieben vnd anhengern / wo ſie ſich nicht 
beſſern / Bitte daneben alle meine freunde / wol⸗ 
len mir helffen den ſelbigen beten / vnd einmuͤtig⸗ 
lich Amen ſprechen. Vnd ſich troͤſten der herrli⸗ 
chen verheiſſungen / ſo drynnen ſtehen / fur vns wid 
der ſie / Caſſt doch ſehen / was der teuffel ſampt ſei⸗ 
nen wuͤeterichen vnd buben koͤnne ausrichten / Der 

friede iſt ia bey vns / Sie aber wollen nicht fri⸗ 

de haben / Wolan ſo haben ſie vnruge vnd 
was dieſer Pſalm drewet / AM EN. 


J S. 
Gedruͤckt zu Wittemberg / durch 
Dans ff. . 5. 2. 9. 

